เป็นเวลา 28 วันแล้วค่ะนับจากโดนข่วน (โดยส่วนตัวรับวัคซีนแล้วค่ะ) ตอนนี้สุนัขยังอยู่ค่ะ อยากทราบว่า - ถ้าสุนัขอยู่ในระยะฟักตัวมาข่วนดิฉันจะติดโรคมั้ยคะ แพทย์ วิตกกังวลมากจริงๆค่ะ - อยากทราบเวลาตายตัวของสุนัขที่เป็นพิษสุนัขบ้าว่าจะมีชีวิตอยู่ได้กี่วันคะ ขอบค่ะ
สวัสดีค่ะ หากเหตุการณ์ผ่านมา 28 วันแล้ว สุนัขตัวที่ข่วนยังคงมีอาการเป็นปกติดี ไม่ตาย ไม่หนีหายไปไหน แสดงว่าสุนัขไม่ได้เป็นโรคพิษสุนัขบ้าในวันที่ข่วน และ ก็จะไม่ติดเชื้อพิษสุนัขบ้าแต่อย่างใดค่ะหากสุนัขติดเชื้อพิษสุนัขบ้ามา ระยะฟักตัวในสุนัขจะอยู่ที่ประมาณ 3-8 สัปดาห์ ซึ่งในระยะฟักตัวนี้ สุนัขจะไม่มีอาการผิดปกติและจะไม่แพร่เชื้อไปสู่คนหรือสัตว์อื่น จนกระทั่งก่อนที่สุนัขจะแสดงอาการประมาณ 3-4 วัน สุนัขจึงจะเริ่มแพร่เชื้อออกมาทางน้ำลาย และเมื่อสุนัขมีอาการแล้ว ก็จะแพร่เชื้อไปจนกว่าจะตายค่ะ ซึ่งส่วนใหญ่จะไม่นานเกิน 10 วันนับตั้งแต่แสดงอาการ หรือประมาณ 14 วันนับตั้งแต่ที่เริ่มแพร่เชื้อได้ค่ะ